Eienaar van dagsorgsentrum amptelik aangeklaSkermskoot uit die video Die eienaar van die Petite Bumper-dagsorgsentrum in Rosettenville, suid van Johannesburg, waar ŉ kleuter glo vasgebind, se mond toegeplak, en sonder toesig in ŉ badkamer gelaat is, is amptelik aangekla. Kapt. Tshekiso Mofokeng, ŉ polisiewoordvoerder, het gesê die eienaar is van aanranding en kindermishandeling aangekla. Die eienaar gaan na verwagting Donderdag in die Johannesburgse streekshof verskyn. Mofokeng het gesê die ondersoek na die voorval duur steeds voort. Die dagsorgsentrum is intussen gesluit. Die sentrum het Dinsdag in die kollig beland toe die Daily Sun die opspraakwekkende video van die beweerde mishandeling beskikbaar gestel het. Klik hier om die video te sien. Die eienaar is in hegtenis geneem nadat die video aan die lig gekom het. Die koerant het berig die kleuter is glo deur die eienaar in ŉ badkamer toegemaak. Die kleuter se arms en bene is vasgebind en haar mond toegeplak, omdat die eienaar na bewering wou televisie kyk. Die kleuter was in ŉ stadium tussen ŉ muur en die toilet vasgekeer. – SAPA Lees ook: Dagsorgsentrum waar kleuter glo mishandel is, is toegemaak Polisie soek hulp ná video oor kindermishandeling Video: Baba vasgebind sodat versorger kan TV kyk